เรื่องร้องเรียน (ร้องเรียน,สอบถาม) วันที่ 2023-09-03 17:00:43 — แขวงรองเมือง เขตปทุมวัน กรุงเทพมหานคร
ร้องเรียนการดำเนินการตามกฎหมายควบคุมอาคารของสำนักงานเขตปทุมวัน เจ้าหน้าทีรฝ่ายโยธา และผู้อำนวยการสำนักงานเขตปทุมวัน ละเลยต่อหน้าที่ในการดำเนินการตามกฎหมายควบคุมอาคาร ดิฉันร้องเรียนเรื่องการต่อเติมอาคารบริเวณช่องว่างระหว่างอาคารทับรางระบายน้ำออกสู่ท่อสาธารณะ เป็นเวลาเกือบ 20 ปี ไม่มีการดำเนินการใดๆให้เห็นเป็นรูปธรรม เวลาสอบถามบอกอยู่ระหว่างดำเนินการของตำรวจ บางครั้งมีการโยกย้ายบุคลากรที่รับผิดชอบขาดการดำเนินการต่อ สะท้อนให้เห็นระบบการดำเนินการที่ล้มเหลวของภาครัฐ ส่วนตำรวจจะให้คำตอบว่าไม่ใช่หน้าที่ตำรวจในการดำเนินการตามกฎหมายควบคุมอาคาร ดิฉันว่าทางสำนักงานเขตปทุมวันขาดความรู้ทางด้านกฎหมายควบคุมอาคาร กฎหมายวิธีปฏิบัติราชการทางปกครอง ถึงไม่ดำเนินการให้ตรงจุด ละเลยไม่ทำ คำสั่งที่ออกมาให้รื้อถอนตามอำนาจไม่มีความหมาย ไร้ซึ่งประสิทธิภาพในการทำงาน  และควรจะดำเนินการตามกฎหมายควบคุมอาคารอย่างจริงจัง ทุกวันนี้มีข่าวให้เห็นเจ้าหน้าที่ฝ่ายโยธาไร้ประสิทธิภาพ หาผลประโยชน์ใส่ตน ไม่สนใจหน้าที่ ปล่อยให้มีการก่อสร้างต่อเติมอาคารโดยผิดกฎหมาย ทุกวันนี้ดิฉันต้องใช้ปั้มน้ำดูดน้ำในบ้านออกสู่ท่อสาธารณะเอง ไม่ทราบว่าเห็นความเดือดร้อนเสียหายจากการละเลยของเจ้าหน้าที่ในการปฏิบัติหน้าที่ตามกฎหมายรึเปล่า เจ้าหน้าที่ละอายใจบางมั้ย กับการเพิกเฉยไม่ดำเนินการอะไรเลย  หวังว่าทางผู้ว่าราชการกรุงเทพมหานครจะกำกับดูแลการทำงานของเจ้าหน้าที่ในเรื่องนี้ด้วย